# Ajatollah

### A Wikipédiából, a szabad lexikonból.

Ajatollah, perzsa nyelven ’'Istentől (Allahtól) való csodálatos jel’', a legmagasabb rangú főpapok címe a síita muzulmán egyházi hierarchiában. A síitáknál az Irak és az Irán kolostoraiban tanult, „a hit magyarázatán fáradozó” mudzstahidok legkiválóbbjai hivatottak dönteni a hit és a gyakorlati kérdésekben. Az ajatollah cím legújabban a legkarizmatikusabb, legbefolyásosabb, az egész síita közösség által is elismert mudzstahidoknak jár. A legismertebb ajatollah Ruhollah Khomeini volt (1902 – 1989), az iráni sah, Mohammed Reza Pahlavi fő politikai ellenfele, akinek az 1978–79-es forradalom után a rejtett imám legfőbb ideiglenes iráni képviselőjeként minden politikai és vallási kérdésben döntő tekintélye volt.

A lap eredeti címe "http://hu.wikipedia.org../../../a/j/a/Ajatollah.html"

Kategória: Iszlám

##### Views

- Szócikk
- Vitalap
- Aktuális változat

##### Keresés